DOI: 10.14457/vru.the.2017.5
title: แรงจูงใจในการปฏิบัติงานที่ส่งผลต่อประสิทธิภาพในการทำงานของพนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา

description: การวิจัยเรื่องนี้มีวัตถุประสงค์ 1) เพื่อศึกษาระดับแรงจูงใจในการทำงานและระดับประสิทธิภาพในการทำงานของพนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา 2) เพื่อเปรียบเทียบปัจจัยด้านประชากรศาสตร์กับประสิทธิภาพในการทำงานของพนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา 3) เพื่อศึกษาปัจจัยที่ส่งผลต่อประสิทธิภาพในการทำงานของพนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา ประชากรที่ใช้ในการวิจัย คือ พนักงานที่ผ่านการทดลองงานแล้ว (พนักงานประจำ) ฝ่ายปฏิบัติการบริษัทอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา จำนวน 854 คน กลุ่มตัวอย่างในการศึกษาครั้งนี้คำนวณโดยวิธีทาโร ยามาเน่ ได้จำนวนขนาดตัวอย่าง 273 คน เครื่องมือที่ใช้ในการเก็บรวบรวมข้อมูล คือ แบบสอบถาม สถิติที่ใช้ในการวิเคราะห์ข้อมูล ได้แก่ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐานการทดสอบค่าทีและการทดสอบค่าเอฟ ใช้การเปรียบเทียบค่าเฉลี่ยรายคู่ วิเคราะห์ความแปรปรวนทางเดียวและสถิติที่ใช้ทดสอบ เปรียบเทียบความแตกต่างของข้อมูล 3 กลุ่มขึ้นไป ใช้สถิติค่าสัมประสิทธิ์สหสัมพันธ์แบบเพียร์สัน และสมการถดถอยพหุคูณ ผลการศึกษาพบว่า พนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา มีจำนวน 273 คน ส่วนใหญ่เป็นเพศชาย มีอายุ 31 - 35 ปี มีระดับการศึกษา มัธยมศึกษาตอนปลาย/ปวช. เป็นส่วนใหญ่มีรายได้ต่อเดือน 9,001 บาท - 15,000 บาท มีสถานภาพสมรส และมีอายุงาน 6 - 10 ปี ผลการวิจัยพบว่า 1. ผลการวิเคราะห์ระดับแรงจูงใจในการทำงานและระดับประสิทธิภาพในการทำงาน ระดับแรงจูงใจในการทำงานโดยรวมอยู่ในระดับมากทุกข้อ และพบว่า พนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา ให้ระดับความสำคัญของแรงจูงใจในการทำงานในด้านการยอมรับนับถือ มากที่สุด และระดับประสิทธิภาพในการทำงาน โดยรวมอยู่ในระดับมากทุกข้อ และพบว่าพนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา ให้ระดับความสำคัญของประสิทธิภาพในการทำงาน ในด้านคุณภาพของงานมากที่สุด 2. ผลการวิเคราะห์การเปรียบเทียบปัจจัยประชากรศาสตร์กับประสิทธิภาพในการทำงานของพนักงานฝ่ายปฏิบัติการ อุตสาหกรรมการฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา พบว่า เพศ อายุ ระดับการศึกษา รายได้ต่อเดือน สถานภาพสมรสและอายุการทำงาน ที่แตกต่างกัน ส่งผลต่อประสิทธิภาพในการทำงานของพนักงานฝ่ายปฏิบัติการ อุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยาแตกต่างกัน 3. ผลการวิเคราะห์การเปรียบเทียบแรงจูงใจในการทำงานส่งผลต่อประสิทธิภาพในการทำงานของพนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา พบว่า แรงจูงใจในการทำงานโดยรวม ลักษณะของงาน ความรับผิดชอบ ความก้าวหน้าในหน้าที่การทำงาน นโยบายและการบริหาร รายได้และค่าตอบแทน สภาพแวดล้อมในการทำงาน ส่งผลต่อประสิทธิภาพในการทำงานของพนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยาแตกต่างกัน ส่วนความสำเร็จของงาน การยอมรับนับถือ การนิเทศ ความสัมพันธ์อันดีกับเพื่อนร่วมงาน ความมั่นคงปลอดภัย และสภาพทางวิชาชีพ ไม่ส่งผลต่อประสิทธิภาพในการทำงานของพนักงานฝ่ายปฏิบัติการอุตสาหกรรมฉีดขึ้นรูปพลาสติก ในเขตประกอบการอุตสาหกรรมแฟคตอรี่แลนด์วังน้อย จังหวัดพระนครศรีอยุธยา ไม่แตกต่างกัน